26 જુન, (SportsDiary.in), અમદાવાદ : ગુજરાત સ્ટેટ ટેબલ ટેનિસ એસોસિયેશનની બીજી ગુજરાત સ્ટેટ રેન્કિંગ ટેબલ ટેનિસ ટુર્નામેન્ટનો મંગળવારથી Godhara ખાતે પ્રારંભ થઈરહ્યો છે ત્યારે કેટલાક રસપ્રદ મુકાબલાની સંભાવના છે. જેમાં વિમેન્સ સ્ટેટ ચેમ્પિયન ફ્રેનાઝ છિપિયા અને અનુભવી તથા તાજેતરમાં જ પુનરાગમન કરનારીદિવ્યા ગોહીલ મોખરે છે. સુરતની મોખરાના ક્રમની ફ્રેનાઝ છિપિયાએ સિઝનની પ્રથમ ટુર્નામેન્ટ જીતી હતી જ્યાં તેણે બીજા ક્રમની અને તેના જ શહેરની ફિલઝાહ ફાતીમા કાદરીનેહરાવી હતી. આ વખતે ફિલઝાહ આ સ્ટેટ રેન્કિંગ ટુર્નામેન્ટ ગુમાવશે કેમ કે તેને ઇન્દોર ખાતે ખેલો ઇન્ડિયાના ટ્રાયલ્સ માટે પસંદ કરવામાં આવી છે. બીજી તરફ ભૂતપૂર્વ ચેમ્પિયન દિવ્યા ગોહીલ વિરામ બાદ પરત ફરી છે. સુરત ખાતેની પ્રારંભિક ટુર્નામેન્ટમાં બિનક્રમાંકિત દિવ્યા ક્વોલિફાઈંગ રાઉન્ડમાંજીતીને સેમિફાઇનલ સુધી પહોંચી હતી. જ્યાં તેનો ફિલઝાહ સામે પરાજય થયો હતો. ગોધરા ખાતે દિવ્યા તેની પ્રતિષ્ઠા મુજબનો દેખાવ કરવા આતુર છે. દરમિયાન મેન્સ સિંગલ્સ વિભાગમાં માનુષ શાહ પણ ગેરહાજર રહેશે કેમ કે તે પણ ખેલો ઇન્ડિયાના ટ્રાયલ્સમાં ભાગ લઈ રહ્યો છે. આ ઉપરાંત ઇશાનહિંગોરાણી, કૌશલ ભટ્ટ અને ચિત્રાક્ષ ભટ્ટ પણ માનુષની સાથે ખેલો ઇન્ડિયા માટે ઇન્દોર જનારા છે. ડાબોડી ખેલાડી માનુષની ગેરહાજરીમાં અન્ય કેટલાક ખેલાડી માટે સફળતાના દ્વાર ખૂલી ગયા છે. યુવાન ખેલાડી ધૈર્ય પરમાર સુરતમાં મેન્સ સિંગલ્સમાંસેમિફાઇનલ સુધી રમ્યો હતો. તે હવે કારકિર્દીનું પ્રથમ ટાઇટલ જીતવા આતુર છે. જોકે તેને અનુભવી જિજ્ઞેશ જયસ્વાલ, મહિપાલસિંહ ગોહીલ, ધરમરાજ રાણા અને કેવલ મકવાણાનો સામનો કરવાનો છે. મેન્સ વિભાગમાં ગઈ વખતનાચેમ્પિયન જલય મહેતાએ નામ પરત ખેંચી લેતા અન્ય માટે માર્ગ આસાન બની ગયો છે. માનુષ અને ઇશાન ખેલો ઇન્ડિયા માટે પસંદગી પામી છે. જ્યારે જલય મહેતા આ વર્ષે ઓગષ્ટમાં રમાનાર સંસ્થાકિય…